อวัยวะเพศชายผม มันเหมือน ห้อเลือด ห้อหนอง ไม่มีอาการอะไรทั้งสิ้น บริเวณรอบๆปลายอวัยวะเพศดูแดงๆ บางครั้งมีหนองไหลนิดนึง แต่ผมไม่เคยมีอะไรกับใครเลย เกิดมา ช่วยตัวเอง ก็นานๆที สัปดาห์เว้น ครั้งนึง ผมเป็นหนองในหรือป่าวครับ แล้วสาเหตุเกิดจากอะไรครับ ควรทำไงดีครับ
สวัสดีค่ะ หากไม่เคยมีเพศสัมพันธ์เลยไม่ว่าทั้งทางการสอดใส่ ทางปาก การสัมผัส ก็แทบจะไม่มีโอกาสเป็นโรคติดต่อทางเพศสัมพันธ์เช่นหนองในการมีอวัยวะเพศชายดูมีลักษณะห้อเลือดอาจเกิดจากการได้รับบาดเจ็บ กระทบกระแทก หรือเสียดสีที่บริเวณอวัยวะเพศ หรือการอักเสบติดเชื้อที่บริเวณเยื่อบุอวัยวะเพศจากเชื้อราหรือเชื้อแบคทีเรีย รูขุมขนอักเสบหรือผื่นผิวหนังอักเสบจากการแพ้หรือการสัมผัส โดยมักมีอาการคันร่วมด้วย และมีประวัติสัมผัสสบู่หรือน้ำหอม เป็นต้นการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย